Αίμα και Μαύρη Δαντέλα

Υπόθεση

Η Ιζαμπέλα, ένα από τα πολλά όμορφα μοντέλα που εργάζονται σε έναν οίκο μόδας, ενώ περπατά κατά τη διάρκεια της νύχτας, δέχεται επίθεση και δολοφονείται άγρια από κάποιον άγνωστο με μια λευκή ανέκφραστη μάσκα. Η υπόθεση έχει ανατεθεί στον αστυνομικό επιθεωρητή Συλβέστερ και ανακρίνει τον Μαξ Μορλάν, ο διευθυντής, ο οποίος διαχειρίζεται το κομμωτήριο μαζί με την ερωμένη του, την προσφάτως χήρα Δούκισσα Κριστίνα Κόμο. Ο Μαξ επιβεβαιώνει ότι δε διαθέτει καμία πληροφορία, συνεπώς δεν μπορεί να βοηθήσει τον επιθεωρητή, αλλά καθώς η έρευνα συνεχίζει, διάφορα μυστικά του οίκου μόδας έρχονται στην επιφάνεια, συμπεριλαμβανομένου της διαφθοράς, των αμβλώσεων, των εκβιασμών και των ναρκωτικών. Αποκαλύπτεται ότι η Ιζαμπέλα κρατούσε ημερολόγιο, το οποίο περιείχε λεπτομέρειες για όλες αυτές τις αμαρτίες, και ξαφνικά σχεδόν όλοι οι εργαζόμενοι εκεί γίνονται νευρικοί.
Η Νικόλ βρίσκει το ημερολόγιό της, και υπόσχεται να το παραδώσει στην αστυνομία, αλλά η Πέγκι καταφέρνει να της το κλέψει από την τσάντα της κατά τη διάρκεια της δουλειάς. Εκείνη τη νύχτα, η Νικόλ πηγαίνει σε μια αντικερί, της οποίας ιδιοκτήτης είναι ο εραστής της, Φρανκ. Ωστόσο εκείνος δε βρίσκεται εκεί, και ενώ μπαίνει μέσα, ξαφνικά αντιλαμβάνεται ότι μια μαυροφορεμένη φιγούρα την παρακολουθεί, και φαινομενικά την περίμενε να πάει εκεί. Πηγαίνει στην μπροστινή πόρτα, αλλά ο μασκοφόρος την αρπάζει από πίσω και της καρφώνει το πρόσωπο με ένα αιχμηρό γάντι, σκοτώνοντάς την αμέσως. Ο δολοφόνος ψάχνει το πτώμα και την τσάντα, προσπαθώντας να βρει το ημερολόγιο. Διαπιστώνοντας ότι δεν το είχε στην κατοχή της, ο δολοφόνος φεύγει τρέχοντας από το κατάστημα.
Έπειτα, ο δολοφόνος πηγαίνει στο διαμέρισμα της Πέγκι. Ο φονιάς της χτυπάει την πόρτα, και όταν η Πέγκι του ανοίγει, ο μασκοφόρος μπαίνει απότομα μέσα. Ο επιτιθέμενος την χαστουκίζει και την χτυπά ανελλιπώς, και εκείνη του εξηγεί ότι δεν εξακολουθεί να έχει το ημερολόγιο και ότι στην ουσία το έκαψε στο τζάκι. Όταν ο επιτιθέμενος πηγαίνει να ελέγξει το τζάκι για να δει αν η λέει την αλήθεια, η Πέγκι προσπαθεί να πάρει τηλέφωνο την αστυνομία. Οργισμένος, ο φονιάς την χτυπά ασταμάτητα στο πρόσωπο μέχρις ότου λιποθυμήσει. Έπειτα, ο επιτιθέμενος την παίρνει μαζί του, ενώ παράλληλα καταφθάνει η αστυνομία.
Η Πέγκι έχει μεταφερθεί σε άλλη τοποθεσία και είναι δεμένη σε μία καρέκλα. Ο δολοφόνος την βασανίζει, απαιτώντας να μάθει που είναι το ημερολόγιο. Η γυναίκα του βγάζει τη μάσκα. Τρομοκρατείται, καθώς αναγνωρίζει το πρόσωπο, και εκείνος με τη σειρά του τη σκοτώνει αργά και βασανιστικά, πιέζοντας το πρόσωπό της στην καυτή, κόκκινη επιφάνεια του φούρνου.
Ο επιθεωρητής Συλβέστερ πείθεται ότι ο δολοφόνος είναι ένας από τους άνδρες που εργάζονται στον οίκο μόδας, οπότε συλλαμβάνει όλους όσους πιστεύει ότι έχουν σχέση με τους φόνους. Ωστόσο, ενώ οι ύποπτοι είναι υπό κράτηση, η Γκρέτα ανακαλύπτει το πτώμα της Πέγκι κρυμμένο στο πορτ μπαγκάζ του αυτοκινήτου της, και έπειτα δέχεται επίθεση και πνίγεται μέχρι θανάτου από το δολοφόνο. Αφότου ανακαλύπτει τα πτώματα των τελευταίων θυμάτων, ο Συλβέστερ ελευθερώνει όλους τους άνδρες.
Ο Μαξ επισκέπτεται την Κριστίνα και της θυμίζει πως εκείνος συνέβαλλε στη δολοφονία του άνδρα της. Η Ιζαμπέλα είχε ανακαλύψει ότι ο Μαξ είχε εμπλακεί στο έγκλημα, και άρχισε να τον εκβιάζει. Όταν ξεκίνησε να του ζητάει όλο και περισσότερα χρήματα, ο Μαξ τη δολοφόνησε. Λίγο αργότερα ο Μαξ και η Κριστίνα συνειδητοποίησαν ότι η Ιζαμπέλα κρατούσε ημερολόγιο, όπου αποκάλυπτε τα πάντα. Ενώ επιχείρησε να πάρει το ημερολόγιο, ο Μαξ δολοφόνησε εξίσου την Νικόλ και την Πέγκι. Όταν ο Μαξ και οι υπόλοιποι άντρες ήταν υπό κράτηση, η Κριστίνα σκότωσε την Γκρέτα, για να δώσουν άλλοθι στον Μαξ για τις προηγούμενες δολοφονίες. Τώρα, ο Μαξ λέει στη Κριστίνα ότι χρειάζεται πάλι τη βοήθειά της και την πείθει ότι μόνο μετά από έναν φόνο θα είναι ασφαλείς. Εκείνη τη νύχτα, η πληθωρική Τίλντε πνίγεται στην μπανιέρα της από τον μασκοφόρο δολοφόνο, ο οποίος αμέσως μετά το φόνο, αφαιρεί τη μάσκα του και αποκαλύπτεται ότι είναι η Κριστίνα. Χρησιμοποιεί ένα ξυράφι, για να κόψει τις φλέβες του πτώματος, ούτως ώστε να φανεί σαν αυτοκτονία. Η Κριστίνα ετοιμάζεται να φύγει από το διαμέρισμα του θύματος, όταν διακόπτεται από το χτύπημα της μπροστινής πόρτας και από τη δυνατή φωνή ενός άνδρα, ισχυριζόμενος ότι είναι αστυνομικός. Αποφασίζει, λοιπόν, να δραπετεύσει από το παράθυρο του δευτέρου ορόφου και έπειτα προσπαθεί να σκαρφαλώσει σε έναν αγωγό, ο οποίος πέφτει πάνω της, χτυπώντας την στο έδαφος.
Αργότερα, εκείνη τη νύχτα, ο Μαξ ψάχνει το γραφείο της Κριστίνα για χρήματα και έγγραφα. Ξαφνικά, μια αιματοβαμμένη και πληγωμένη Κριστίνα μπαίνει στο δωμάτιο, κρατώντας τρεμάμενη ένα πιστόλι σημαδεμένο στον Μαξ. Ο Μαξ ήταν ο υποτιθέμενος αστυνομικός, που χτύπησε την πόρτα της Τίλντε, και ξέροντας ότι η Κριστίνα θα προσπαθούσε να ξεφύγει, είχε σπάσει σκόπιμα το σωλήνα με τέτοιον τρόπο, ώστε να καταρρεύσει. Προσπαθεί να αλλάξει γνώμη στην ερωμένη του και σχεδόν καταφέρνει να της πάρει το όπλο, αλλά ξαφνικά εκείνη τον πυροβολεί μέχρι θανάτου. Η θανάσιμα τραυματισμένη Κριστίνα καταρρέει δίπλα στο πτώμα του Μαξ.